***IZVJEŠTAJ KLUB DUGA***

*2019 godina za klub Duga bila je vrlo dinamična, aktivna, jednostavno rečeno odlična godina.*

*Mnogo smo radili, družili se kako u klubu tako i privatno, te upoznali mnogo novih, divni ljudi.*

*Sudjelovali smo na svim aktivnostima u organizaciji Udruge OIT MŽ, izletima proslavama te sportskim susretima.*

*Također smo aktivni u svojoj zajednici te smo sudjelovali na aktivnostima u organizaciji grada Preloga i udruga sa područja grada Preloga (uskršnji i božićni sajam, proslava Valentinova sa Književnim krugom Prelog, izložbi radova kreativnih žena Preloga, druženju udruga povodom Tijelova, druženju sa članovima Caritasa i Priločkog srca.*

*U 2019 javili smo se na natječaj grada Preloga sa projektom "Sa novim prijateljima do novih kreativnih vještina". U okviru tog projekta posjetili smo Varnosno delavni Center Lendava, upoznali nove prijatelje te od njih učili izradu čestitki vezenjem.*

*Nadalje povodom 10 obljetnice Rotary Cluba Prelog, prisustvovali smo svečanoj sjednici Rotary cluba, zajedničkoj večeri te druženju sa njihovim članovima. Tom prilikom primili smo donaciju RCP od 10.000 kuna.*

*Rotar Act Club Međimurja također nas je razveselio donacijom u vrijednosti od 5000 kn, koje su ti mladi ljudi prikupili na Festivalu jagoda u Prelog za potrebe kluba Duga. Pa smo tako dobili sizix mašinu sa elementima za izradu čestitki,, CD Player, te bon od 1400 kn u hobby art centru u Varaždin, za nabavku materijala potrebnog za božićni sajam.*

*Uz pomoć dobivene mašine za potrebe gradske uprave Preloga, izradili smo 100 čestitki, te smo bili nagrađeni sa 1500kn.*

*Za svoje Donatore izradili smo slike Duge u Kreativnoj radionici te im na taj način zahvalili.*

*Sretni smo što svojim aktivnostima doprinosimo svojoj zajednici, udruzi OIT, te kvaliteti naših života.*

*Radimo na zajedništvu, ekološkoj osvještenosti i empatiji.*

*Razvili smo dobru suradnju sa svim udrugama sa područja Preloga te smo uvijek spremni pomoći jedni drugima.*

*Krajem godine sudjelovali smo u humanitarnoj akciji Udruge oboljelih od leukemije i limfoma, 'Za Gabrijela', odnosno mi smo i bili pokretači te akcije za dječaka iz Preloga., čija je mama godinama pomagala radu kluba Duga. Prihod od 2600 kn, dobiven prodajom kolača koje su radile naše mame i volonterka za božićni sajam, uplatili smo na račun udruge oboljelih od leukemije i limfoma.*

*Volonteri su važan dio našeg kluba.*

*Ne nalazimo ih teško, javljaju nam se sami i uvijek odlaze zadovoljni sa naših druženja u klubu.*

*Članovi kluba su marljivim, pristojni i rado viđeni u aktivnostima našeg grada i ponosni smo na njih.*

*Pošto se sastajemo jednom tjedno zadovoljni smo rezultatima godine koja je iza nas.*

*Voditeljica kluba Duga*

*Smiljana Strahija*